open-index/open-wikipedia-markdown huggingface dataset:
Slaget ved Ekornholmen

**Slaget ved Ekornholmen** var et sjøslag på Mjøsa utkjempet mellom ribbungene og birkebeinerne i 1222. Ekornholmen ligger over ti kilometer nordvest for Minnesund, utenfor Feiring på vestbredden av Mjøsa.

Etter at ribbungene hadde underlagt seg Hadeland og Toten i løpet av vinteren 1221 til 1222, utvidet de området de kontrollerte til å omfatte mesteparten av det indre Østlandområdet – med unntak av Hedmark og landet øst for Mjøsa. Med en flåtestyrke på Mjøsa og hærstøtte fra hedmarkingene hadde birkebeinerne vært i stand til å hindre inntrenging fra ribbungene.

Sigurd Ribbung samlet styrker sommeren 1222. Disse ble overført til skipene som var blitt ført opp Glomma til Øyeren. Flåten bestod av et ukjent antall mindre fartøyer og fortsatte opp Glomma fram til Vorma (som renner ut fra Mjøsa).

Da ribbungene kom forbi Minnesund startet de letingen etter birkebeinerne. De lå utenfor Feiring ved Ekornholmen på vestsiden av sjøens sørende.

Under sjøslaget hadde hedmarkingene trolig færre skip, men sto under ledelse av flere dyktige sysselmenn. Harald Stangarfylja (kanskje «folen fra Stang»), Olav Mok («den søvnige»), Fridrek Slafse og Torgeir biskopsmann hadde alle erfaring som sveithøvdinger. Birkebeinerne og hedmarkingene sto imot og lyktes med å overvinne ribbungene som måtte flykte etter at de var drevet opp på land mot Toten. Sigurd Ribbung led et tap på fire sveithøvdinger: Styr prest, Ørnulv fra Forvell, Torbjørn Rig og Audun Austansjor fra Østensjø. 200 av ribbungene falt også under kampene.

Nederlaget i slaget ved Ekornholmen samt den sterke birkebeinerflåten på Mjøsa hindret ribbungene i å få kontroll over Hedmark i flere år fram til 1225.

## Kilder
* *Håkon Håkonssons saga*
Tungt kavaleri

**Tungt kavaleri** henviser til tungt bevæpnede og beskyttede styrker i motsetning til lett kavaleri hvor rytterne har relativt lett beskyttelse. Tungt kavaleri som var så godt som umulig før sadelen og stigbøylen, ble utviklet i parthernes og sassanidenes Persia. I løpet av de romersk-persiske kriger adopterte romerne mye av de persiske tradisjonene, og dette romerske kavaleriet fortsatte å eksistere som del av den bysantinske hæren frem til slutten av middelalderen. I middelalderen utviklet kavaleriet seg uavhengig i Vest-Europa. Mange germanske folkeslag brukte kavaleri tidligere og introduksjonen av stigbøylene gjorde det mulig å øke vekten på rytterens rustning. I Frankia ble disse krigerne kjent som riddere, og ridderskapets tradisjon dominerte europeisk krigføring frem til renessansen. I dag har tungt kavaleri blitt erstattet gjennom mekanisering, for det meste av stridsvogner.

## Se også
* Kyrassér
Emma de Caunes

**Emma de Caunes** (født 9. september 1976 i Paris) er en fransk skuespillerinne, som pleier å være til stede i Cannes.

De Caunes er datteren av skuespiller og filmregissør Antoine de Caunes og grafisk designer Gaëlle Royer. Besteforeldrene hennes er journalisten Georges de Caunes og Jacqueline Joubert, en av de første kanalvertene på fransk fjernsyn. 

Hun var gift med sangeren Sinclair (virkelige navn Mathieu Blanc-Francard) som er far til hennes datter Nina, født i Paris i oktober 2002.

De Caunes’ karriere begynte da hun var ti år i en rolle gitt av Michèle Reiser, hennes gudmor. Hun fikk sin bachelor i film i 1995. Hun deltok i noen reklamefilmer før hun fikk sin første hovedrolle i Sylvie Verheydes *Un Frère* (1997). For sin rolletolkning i denne filmen vant hun den franske filmprisen César du cinéma som «Mest lovende kvinnelige skuespiller» i 1998 og som «Beste kvinnelige skuespiller» i filmfestivalen i Paris året etter.

## Filmografi
* 1988 : *Margot et le voleur d'enfants* av Michèle Reiser
* 1996 : *Liberté chérie* av Jean-Marc Brondolo*
* 1996 : *Vladimir en trop* av Jacques-Henri Rochereuil* : Lola
* 1996 : *Velvet 99* : Milli Vanilli
* 1996 : *L'Échappée belle d'Étienne Dhaene* : Juliette
* 1997 : *Au bord de l'autoroute* av Oliver Jahan* : Camille
* 1997 : *Un frère* av Sylvie Verheyde : Sophie
* 1998 : *Beaucoup trop loin*
* 1998 : *3 petits points la lune*
* 1998 : *La Voie est libre* av Stéphane Clavier : Nadia
* 1998 : *Restons groupés* av Jean-Paul Salomé : Claire
* 1999 : *Mondialito* av Nicolas Wadimoff : Louisa
* 1999 : *Mille Bornes* av Alain Beigel : Nina
* 1999 : *Le Nombril de l'univers en tant que réalisatrice
* 2000 : *Faites comme si je n'étais pas là* av Olivier Jahan : Marie
* 2000 : *Sans plomb* av Muriel Téodori : Marie
* 2000 : *Princesses* av Sylvie Verheyde : Sophie
* 2002 : *Les Amants du Nil* av Éric Heumann : Anne Frendo
* 2002 : *Astérix et Obélix : Mission Cléopâtre* av Alain Chabat : La secrétaire de César
* 2004 : *Ma mère* av Christophe Honoré : Hansi
* 2005 : *Short Order* : Fiona
* 2006 : *La Science des rêves* : Zoé
* 2006 : *Souris City* : Rita
* 2006 : *Mr. Beans ferie* : Sabine
* 2006 : *Le Scaphandre et le Papillon* av Julian Schnabel : L'impératrice Eugénie
* 2007 : *L'Âge des ténèbres* av Denys Arcand : Karine Tendance
* 2008 : *Le Bruit des gens autour* av Diastème : Maud
* 2008 : *Coluche, l'histoire d'un mec* av Antoine de Caunes : une infirmière
* 2008 : *Rien dans les poches* av Marion Vernoux (TV) : Marie Manikowski

## Referanser


## Eksterne lenker
* 
* 
*
Dronningens personlige australske flagg

**Dronningens personlige australske flagg** er flagget for Elisabeth II i rollen som dronning av Australia. Dronningens personlige australske flagg ble godkjent av dronningen 20. september 1962. Det er basert på Australias riksvåpen, samt symboler for føderasjonen og kronen, og er delt i seks felter (tre over tre) innenfor en hermelinsbord.  Feltene er utformet som følger:

* Første felt: New South Wales, rødt georgskors på hvitt felt med løve, gull i midten og stjerne, gull, på hver korsarm.
* Andre felt: Victoria, krone og fem stjerner, hvite på blått felt.
* Tredje felt: Queensland, malteserkors, blått med krone på hvitt felt.
* Fjerde felt: Sør-Australia, delstatens *Piping Shrike* på gullfelt.
* Femte felt: Vest-Australia, svane, svart på gullfelt.
* Sjette felt: Tasmania, løve, rød på hvitt felt. 
* I midten: Syvtakket stjerne (for delstatene og territoriene), med blå skive med dronning Elisabeth IIs monogram.

Flagget skal offisielt være i størrelsesforholdet 22:32, men andre mål er også vanlige, særlig 1:2. Dronningens personlige australske flagg benyttes på bygninger, kjøretøyer og fartøyer for å indikere statsoverhodets nærvær. Flagget ble først benyttet under dronningens besøk i Australia i 1963. 

De daglige utøvelsen av rollen som statsoverhode ivaretas av Australias generalguvernør og for denne finnes et eget flagg.

## Se også
*Australias flagg 
*Storbritannias kongelige flagg

## Litteratur
*Commonwealth of Australia: *Australian flags*, 1995
*Elizabeth Kwan: *Flag And Nation: Australians And Their National Flags Since 1901*, 2006
Corbett (topp)

En **corbett** er en topp i Skottland med en høyde på mellom  og &nbsp;fot over havet, tilsvarende fra 762 til 914,4&nbsp;meter over havet, og en primærfaktor på minst 500&nbsp;fot (152,4&nbsp;meter). 

Navnet kommer fra John Rooke Corbett, som laget listen over toppene i 1920-årene. Han var en klatrer fra Bristol som var medlem av Scottish Mountaineering Club. Listen ble utgitt posthumt, etter at hans søster hadde gitt den til SMC. 

Det er 219 corbetts, mange av dem i områder hvor det ikke er noen munros som Moidart, Applecross, Southern Uplands, Isle of Arran, Jura, Rùm og Harris.
Aalunnguup atuarfia

**Aalunnguup atuarfia** er den eneste skolen i bygden Kangerluk i Qeqertarsuaq kommune.

Kangerluk ligger på øya Disko, på vestkysten av Grønland. Bygden har bare ca. 50 innbyggere, og skolen har bare 5 elever. Skolen dekker 1. til 10. klassetrinn, etter dette må elevene fortsette skolegangen i kommunens eneste by, Qeqertarsuaq.

## Eksterne lenker
* Bilder fra Kangerluk, med bilde av skolen nederst
Monarkens personlige kanadiske flagg

**Monarkens personlige kanadiske flagg** er det personlige flagget for Canadas monark. Dette flagget ble innført i 2023; en personalisert versjon av dette flagget ble brukt av Dronning Elisabeth II i perioden 1962-2022. Flagget er basert på Canadas riksvåpen og består av fem felter. De tre første feltene er identiske med det britiske kongelige flagg og har felter for England, Skottland og Irland, mens det fjerde feltet er byttet ut med Frankrikes tre fleur-de-lis, gull på blått felt. De fire feltene står for de europeiske folkene som anses som grunnleggere av Canada: engelskmenn, skotter, irer og franskmenn. Den nederste tredjedelen av flagget har tre lønneblader, symbol for Canada, røde på hvitt felt. Flagget er i størrelsesforholdet 1:2. 

Dette flagget benyttes på bygninger, kjøretøyer og fartøyer for å indikere statsoverhodets nærvær. Dronning Elisabeths versjon ble først benyttet under hennes besøk i Canada i 1964. I hennes tid ble det også laget og godkjent personlige versjoner for noen andre medlemmer av kongehuset.

Den daglige utøvelsen av rollen som statsoverhode ivaretas av Canadas generalguvernør og for denne finnes et eget flagg.


File:Royal Standard of the Prince of Wales (in Canada).svg|Fyrsten av Wales flagg
File:Royal Standard of Princess Anne, Princess Royal (in Canada).svg|Prinsesse Annes flagg
File:Royal Standard of Prince Andrew, Duke of York (in Canada).svg|Andrew, hertug av Yorks flagg
File:Royal Standard of Prince Edward, Duke of Edinburgh (in Canada).svg|Edward, hertug av Edinburghs flagg
File:Royal Standard of members of the Canadian Royal Family.svg|Kongehusets flagg



File:Royal Standard of Canada (1962–2022).svg|Flagg av Dronning Elisabeth II (1962–2022)
File:Royal Standard of Prince William in Canada (2011–2022).svg|Prins Williams flagg (2011–2022)


## Se også
*Canadas flagg 
*Storbritannias kongelige flagg

## Litteratur
*Department of the Secretary of State of Canada: *Symbols of nationhood*, 1991
Ridderskap

**Ridderskap** er et begrep som henger sammen med den middelalderske ridderen. Det assosieres vanligvis med idealene ridderlighet, ære og ren kjærlighet. Ordet stammer fra det lavtyske *riden* og indikerer en som rir en hest, men begrepet har fått utvidet sin betydning etter dette.
Ray Romano

**Raymond Albert Romano** (født 1957) er en amerikansk Emmy-belønnet og Golden Globe-nominert skuespiller og komiker, kjent for sin rolle som Ray Barone i *[[Alle elsker Raymond]]*. Han er også kjent for å gi stemmen til mammuten Manfred i animasjonsfilmene i *[[Istid (film)|Istid]]*-serien.

## Filmografi
* *[[One Day at a Time]]* (1 episode, 2020) Brian
* *[[Get Shorty]]* (27 episoder, 2017–2019) Rick Moreweather
* *[[The Irishman]]* (2019) Bill Bufalino
* *[[Bad Education]]* (2019) Big Bob Spicer
* *[[Crashing]]* (1 episode, 2019) Seg selv
* *[[Paddleton]]* (2019) Andy
* *[[The Big Sick – Sykt forelsket]]* (2017) Terry
* *[[Kevin Can Wait]]* (1 episode, 2016) Vic
* ** (2014) (stemme) Manny
* *[[Vinyl]]* (10 episoder, 2016) Zak Yankovich
* *[[Ice Age: The Great Egg-Scapade]]* (kortfilm, 2016) (stemme) Manny
* *[[Cosmic Scrat-tastrophe]]* (kortfilm, 2015) (stemme) Manny
* *[[Ice Age Avalanche]]* (Spill, 2015) (stemme) Manny
* *[[The Adventures of Mr. Clown]]* (2 episoder, 2015) Raymond
* *[[Parenthood]]* (44 episoder, 2012–2015) Hank Rizzoli
* *[[Maron]]* (1 episode, 2014) Seg selv
* *[[Rob the Mob]]* (2014) Jerry Cardozo
* *[[Istid 4: Kontinenter på avveie]]* (2012) (stemme) Manny
* *[[Istid 3: Dinosaurene kommer]]* (2009) (stemme) Manny
* *[[Men of a Certain Age]]* (2009) Joe
* *[[New York Street Games]]* (2008) Seg selv
* *[[Hannah Montana]]* Seg selv (1 episode, 2008)
* *[[The Last Word]]* (2008)
* *[[The Knights of Prosperity]]* Seg selv (3 episoder, 2007)
* *[[The Grand]]* (2007) Fred Marsh
* *[[Til Death]]* Guest at Italian Restaurant (1 episode, 2007)
* *[[Lost Historical Films on the Ice Age Period]]* (2006) (stemme) Manny
* *[[Grilled]]* (2006) Maurice
* *[[Istid 2]]* (2006) (stemme) Manny
* *[[Mafiosa]]* (2006) Anthony (ukjent antall episoder)
* *[[Kongen av Queens]]* Ray Barone (4 episoder, 1998–2005)
* *[[Alle elsker Raymond]]* Raymond «Ray» Barone (210 episoder, (1996–2005)
* *[[Simpsons]]* Ray Magini (1 episode, 2005)
* *[[Eulogy]]* (2004) Skip Collins
* *[[Welcome to Mooseport]]* (2004) Handy Harrison
* *[[Istid (film)|Istid]]* (2002) (stemme) Manfred
* *[[Becker]]* Ray Barone (1 episode, 1999)
* *[[Saturday Night Live]]* vert/programleder (1 episode, 1999)
* *[[The Nanny]]* Ray Barone (1 episode, 1998)
* *[[Cosby]]* Ray Barone (1 episode, 1997)
* *[[Dr. Katz, Professional Therapist]]* Ray (7 episoder, 1995–1997)

## Referanser


## Eksterne lenker

* 
* 
* Ray Romano hos NNDB
Det skotske lavlandet

**Det skotske lavlandet** (engelsk: *Scottish Lowlands*, skotsk gælisk: *a' Ghalldachd*, «den ikke-gæliske regionen») er en vanlig betegnelse på de deler av Skottland som ikke inngår i det skotske høylandet. Grensen mellom høy- og lavland, Høylandsforkastningen, ligger langs en linje mellom Stonehaven og Helensburgh. Navnene kan gi galt inntrykk; deler av lavlandet er ikke lavtliggende, mens noen områder i høylandet, som Islay, er lavtliggende. Begrepet brukes særlig innen studiene av historie og genealogi, mens man innen geografi heller skiller mellom høyland, Central Belt og Southern Uplands.

Skillet mellom høylandet og lavlandet er like myke kulturelt og språklig. Forfatteren Robert Louis Stevenson (1850-1894) skrev at Skottland kan ikke defineres, da det «ikke et forent land, unntatt på kartet». «Det er to språk, mange dialekter, utallig former for pietet, og talløse lokale patriotisme og fordommer, deler av oss selv er mer adskilt enn det ytterpunktene øst og vest av det store kontinentet Amerika.»

Lavlandet omfatter de tradisjonelle grevskapene Ayrshire, Berwickshire, Clackmannanshire, Dumfriesshire, East Lothian, Fife, Kinross-shire, Kirkcudbrightshire, Lanarkshire, Mid-Lothian, Peeblesshire, Renfrewshire, Roxburghshire, Selkirkshire, West Lothian og Wigtownshire.

Angus, Dunbartonshire, Stirlingshire, Perthshire, Kincardineshire, Aberdeenshire, Banffshire og Moray er delt mellom høy- og lavlandet.

Det gæliske navnet avslører at inndelingen i høy- og lavland ikke bare er en geografisk, men også en språklig inndeling. Skotsk gælisk står sterkest i høylandet eller Gàidhealtachd, mens de viktigste språkene i lavlandet er engelsk og skotsk. Dette fører til at enkelte områder, som Caithness, noen ganger blir regnet med i lavlandet og andre ganger i høylandet og øyene. Orknøyene og Shetland regnes også av noen med til lavlandet og ikke til øyene av språklige grunner.

De sørligste grevskapene kalles også Borders («grenselandet»), som nå også er navnet på en administrativ region. Det oppfattes noen ganger som atskilt fra resten av lavlandet. Grenselandet er områdene mellom England og Skottland som har vært bestridt og lokaliseringen for de blodigste kampene i den felles historien mellom de to landene. Forfatteren Stuart Kelly beskrev grenselandet, hvor forfatteren Walter Scott (1771-1832) kom fra, som «har alltid vært et enhetlig flertallsområde, usikker uten å være holdningløst, tvetydig, men fortsatt gjenkjenbart, ærgjerrig og forsiktig... motsetter seg todelinger og motsetter seg utviskingen av todelingen. Om valget er svart og hvit, nekter de selv å være grått.»

## Referanser


## Eksterne lenker
* Tate, Shannon McDonald (21. januar 2010): «Scotland - Differences between Highlanders and Lowlanders», *Scottish Dream Tours*
* Birmingham, Vicky (20. mai 2003): «The Lowland Clearances», *Scotland's Forgotten Past*
* «Lowland livestock and dairy farming», *Scottish  Natural Heritage*
Olivier Dacourt

**Olivier Nicolàs André Dacourt** (født 25. september 1974 i Montreuil) er en fransk tidligere fotballspiller som spilte sist for Standard Liege frem til han la opp som spiller i 2010. Han fikk 21 landskamper og ett mål for .

## Klubber
* Aulnay sous Bois (1989–1991)
* RC Strasbourg (1992–1998)
* Everton (1998–1999)
* RC Lens (1999–2000)
* Leeds United (2000–2003)
* AS Roma (2003–2006)
* Inter Milan (2006–2009)
* Fulham (2009) (lån)
* Standard Liege (2009–2010)

## Referanser


## Eksterne lenker
*
Suzanne Balogh

**Suzanne Balogh** (født 8. mai 1973 i Queanbeyan i New South Wales) er en australsk sportsskytter. Hun begynte å konkurrere i leirdueskyting allerede som 15-åring, og vant sin første nasjonale tittel som 16-åring. Hun har konkurrert i flere leirdueøvelser; *Down the line*, *American Skeet*, Dobbeltrap og Olympisk trap.

Under Sommer-OL 2004 i Athen tok hun olympisk gull i trap.

## Referanser


## Eksterne lenker
*
Melanonus

* *[[Melanonus gracilis]]*
* *[[Melanonus zugmayeri]]*

***Melanonus*** er en gruppe torskefisker som består av to arter.

## Eksterne lenker
* 
* Melanonidae, Fishbase Besøkt 8. september 2007
Nicholas Vansittart

**Nicholas Vansittart**, 1. baron av Bexley, (født 29. april 1766, død 8. februar 1851) var en britisk politiker og den av Storbritannias finansministre som har innehatt denne posisjonen lengst. 

## Referanser


## Eksterne lenker
* 
*
Pat Rice

**Patrick James Rice** (født 17. mars 1949 i Belfast) er en nordirsk fotballspiller og trener.

## Spilleren
Pat Rice har tilbrakt mesteparten av sin fotballkarriere hos Arsenal. Han ble født i Belfast, men vokste opp i London. Etter å ha arbeidet hos en grønnsakshandler på Gillespie Road, kom han til Arsenal som læregutt i 1964. Han debuterte i Ligacupen mot Burnley, 5. desember 1967. Som høyre back var han en solid spiller på Arsenal gjennom hele 1970-tallet, og ble til slutt kaptein på laget. Rice var med på å vinne Messbycupen i 1970 og var med på «the Double»-vinnende laget i 1971. Han spilte i fem FA-cupfinaler, men var bare med på å vinne to (1971 og 1979).

Etter å ha spilt 528 kamper for «the Gunners» så flyttet han til Watford i 1980. Der spilte han 137 kamper, og var med på opprykket til første divisjon. Han ble kaptein på laget før han gav seg som aktiv spiller i 1984. Rice spilte også 49 kamper for Nord-Irland mellom 1968 og 1979.

## Treneren
Rice kom tilbake til Arsenal i 1984 som trener for ungdomslaget, en jobb han hadde i 12 år, og ledet laget til seier i FA Youth Cup i 1988 og 1994. I september 1996 var Rice for en kort periode midlertidig manager etter at Stewart Houston sluttet i klubben (Houston var da selv midlertidig manager etter at Bruce Rioch fikk sparken). Rice ledet laget i tre ligakamper (Arsenal vant alle tre) og i 3-2 tapet mot Borussia Mönchengladbach hjemme i UEFA-cupen. Etter at Arsene Wenger tok over som manager senere den måneden, ble Rice assisterende manager i klubben. Den jobben hadde han frem til hans siste kamp, 13. mai 2012. Kampen som ble spilt borte mot mot West Bromwich Albion FC endte 3-2 i favør Arsenal og sikret 3.-plassen i den hjemlige ligaen den sesongen. Rice har spilt en viktig rolle i klubbens suksess på slutten av 1990-tallet og inn i det nye årtusenet, bl.a. «the Double» i 1998 og 2002, og Arsenals uslåelige ligasesong i 2003&ndash;04. Han har æren av (sammen med keepertreneren Bob Wilson) å ha vært med på, som spiller eller trener, alle de tre «the Double»-titlene som Arsenal har tatt.

## Referanser


## Eksterne lenker
*
Den store sammensvergelsen

***Den store sammensvergelsen*** med undertittel *Historien om det hemmelige selskapet [[illuminatus-ordenen|Illuminatus]] og dets mange ugjerninger* (ISBN 978-82-03-23382-1) er en bok av historieprofessor Øystein Sørensen utgitt i 2007 av Aschehoug. Boken undersøker en del utbredte konspirasjonsteorier sett fra en faghistorikers saklige og akademiske perspektiv.

## Referanser


## Eksterne lenker
* Omtale: Troen på den skjulte hånd i Aftenposten 8. september 2007
Your Love Alone Is Not Enough

**«Your Love Alone Is Not Enough»** er en sang av den walisiske rockegruppa Manic Street Preachers fra albumet «Send Away the Tigers». Med på sangen er også sangeren Nina Persson fra The Cardigans. Singlen av sangen ble lansert 30. april 2007, men takket være nedlastninger fra Internett hadde den allerede nådd 26.-plass på britiske hitlister. Drøyt ei uke etter den fysiske lanseringa meldte magasinet Music Week at sangen hadde nådd førsteplassen på listene, dog ble sangen slått av Beyonce-Shakira-samarbeidet «Beautiful Liar».

Sangen inkluderer teksten «You stole the sun from my heart», et sitat fra en tidligere hit ved samme navn fra albumet «This Is My Truth Tell Me Yours», og «Trade all your heroes in for ghost», en referanse til Pink Floyds «Wish You Were Here».

På lik linje med alt «Send Away the Tigers»-relatert materiale, er forsidebildet tatt fra fotoboken *Monika Monster Future First Woman On Mars* av Valerie Philips.
Muraenolepis

* *[[Muraenolepis marmoratus|M. marmoratus]]* 
* *[[Muraenolepis microcephalus|M. microcephalus]]* 
* *[[Muraenolepis microps|M. microps]]* 
* *[[Muraenolepis orangiensis|M. orangiensis]]*

***Muraenolepis*** er en slekt av torskefisker. Slekten har blitt splittet av fra andre torskefisker og har fått sin egen familie. Foreløpig er fire arter beskrevet, men gruppen består sannsynligvis av seks arter.
Artene har to ryggfinner, den første består av en piggstråle, den andre er lang og henger sammen med halefinnen og gattfinnen.

## Arter som finnes i Norge
Det er ikke registrert noen arter fra denne gruppen i Norge.

## Eksterne lenker
* 
*
Say OK

«**Say OK**» er Vanessa Anne Hudgens' andre single fra debutalbumet *[[V (Vanessa Hudgens album)|V]]*. Det var egentlig planer om å gi ut «Let go», som andresingel, men det ble byttet om i siste liten.

## Musikkvideo
Den første versjonen ble gitt ut i januar 2007 og er kun for Disney Channel. Videoen viser Vanessa på *[[High School Musical]]*-turneen. Vanessa's lille søster, Stella blir vist i videoen flere ganger.

Den andre videoen ble gitt ut i mars og ble laget for alle andre kanaler. I videoen har Zac Efron en større rolle. Videoen ble spilt inn i en bowling hall i Los Angeles og på en strand.

## Listeplasseringer

## Referanser


## Eksterne lenker
* 
*  «Say OK»-video på YouTube
Polarsirkelen videregående skole, studiested Mjølan

**Polarsirkelen videregående skole, studiested Mjølan** ligger i Mo i Rana, 3,5 km fra byens sentrum, i Rana kommune i Nordland. Skolen ble åpnet høsten 1993 under navnet **Mjølan videregående skole**, og utvidet med et nytt bygg (byggetrinn 2) i 1996. I begge bygningene er det installert heis. Skolen befinner seg i grønne omgivelser med utsikt til Ranfjorden, Mofjellet og Selforsfjellet. Skolen var et resultat av manglende lokaler for ulike utdanningsprogrammer som den gangen var spredt rundt om i byen. Derfor inneholder studiestedet flere ulike typer utdanningsprogram, både yrkesfaglige og studieforbedrende. Dette har gitt studiested Mjølan en unikt faglig sammensatt miljø. I tillegg har dette gitt skolen mange ulike fasiliteter, som lakkeringsverksted, bilverksted, to gymsaler, treningsrom, kunstutstillinger, fotostudio, redaksjonsrom m.m. Studiestedet har også sin karakteristiske Glassgate. Dette er et innebygget uterom i glass. Den er lokalisert midt i bygningens hjerte, og fungerer som et møtested for både elever og ansatte. Studiestedets kantine er også tilknyttet Glassgaten.

Den 1. august 2007 ble skolen en avdeling av Polarsirkelen videregående skole sammen med Moheia videregående skole og Kongsvegen videregående skole. Siv Lysvold, tidligere rektor ved Moheia videregående skole, ble da rektor for alle tre skolene.

Den 27. januar 2012 foreslo Fylkesrådet i Nordland å samlokalisere de tre studiestedene på ét sted, og  24. oktober 2012 vedtok Rana kommune og Nordland fylkeskommune at samlokaliseringen blir på Mjølan. Vedtaket skapte strid, og enkelte elever markerte sin motstand ved å droppe første skoledag i 2014 i protest. Samlokaliseringen vil finne sted i 2017.

## Studieretninger
**Studieforberedende: ** 
*Studieforberedende utdanningsprogram med formgivningsfag (FO)
*Idrettsfag (ID)
*Musikk, dans og drama (MDD) 
*Påbygging til generell studiekompetanse (SP)

**Yrkesfaglige:**
*Bygg- og anleggsteknikk (BA)
*Design og håndverk (DH)
*Helse- og oppvekstfag (HO)
*Medier og kommunikasjon (MK)
*Bilskade, lakk og karosseri

      

Fil:Mjølan vg skole A.JPG
Fil:Mjølan vg skole B.JPG
Fil:Mjølan vg skole C.jpg
Fil:Mjølan vg skole D.JPG
Fil:Mjølan vg skole E.JPG
Fil:Mjølan vg skole F.JPG
Fil:Mjølan vg skole G.JPG
Fil:Mjølan vg skole H.JPG
Fil:Mjølan vg skole I.JPG
Fil:Mjølan vg skole J.JPG
Fil:Mjølan vg skole K.JPG
Fil:Mjølan vg skole L.JPG
Fil:Mjølan vg skole M.JPG
Fil:Mjølan vg skole N.JPG
Fil:Mjølan vg skole O.JPG


## Rektorer
**Rektorer**
*1993 – 2007: Ada Graven (Mjølan videregående skole)
*2007 − 2008: Siv Lysvold
*2008 – : Kaia Erlandsen

**Studierektorer***Etter at skolen ble slått sammen til Polarsirkelen VGS, fikk studiestedet egen studierektor*
*2007 – : Thomas Skonseng

## Elevrådsutvalgsledere
*Etter at skolen ble slått sammen til Polarsirkelen VGS, er elevrådet organisert i Elevrådsutvalg (ERU) ved hvert studiested, mens skolens Elevrådsstyre (ES) ivaretar hele skolen som helhet.*
*2007/2008: Camilla Juvik
*2008/2009: Anders Edvardsen
*2009/2010: Vegard Lauvdahl
*2010/2011: Daniel André Hansen
*2011/2012: Tine Pedersen

## Referanser


## Eksterne lenker
*
Graham (topp)

En **graham** er en topp i Skottland på mellom 2000 og 2499 fot over havet, tilsvarende mellom 609,6 og 761,8 meter over havet, og en primærfaktor på minst 150 m (492,1 fot). 

Listen over toppene ble først utgitt av Alan Dawson i *The Relative Hills of Britain*. Han kalte dem *Elsies*, fra forkortelsen *LCs* for *Lesser [[corbett (topp)|Corbetts]]*. Senere ble de oppkalt etter Fiona Torbet, født Graham. 

Det er 224 topper som regnes som grahams, fordelt slik:

* Høylandet sør for Great Glen: 92
* Høylandet nord for Great Glen: 84
* Det sentrale og sørlige Skottland: 23
* Skye: 10
* Mull: 7
* Harris: 3
* Jura: 2
* Isle of Arran: 1
* Rùm: 1
Jasna Šekarić

**Jasna Šekarić** (født 1965) er en sportsskytter som representerer Serbia. Hun har vunnet en olympisk gullmedalje og tre verdensmesterskap i 10 m luftpistol. I OL 1992 tapte hun gullet på grunn av lavere poengsum i finalen, selv om sluttsummen var akkurat den samme som vinneren Marina Logvinenko hadde.

Šekarić ble kåret til verdens beste skytter tre ganger i årene 1990, 1994 og 2005, og det internasjonale sportsskytterforbundet (ISSF) tildelte henne tittelen *Shooter of the Millennium* i 2000. I tillegg var hun tre ganger verdensmester (Budapest 1987, Sarajevo 1989, og Milano 1994). Hun var også fire ganger europamester (Esbo 1986, Manchester 1991, Budapest 1992, Budapest 1996 og Beograd 2005).

Šekarić vant verdenscupfinalen seks ganger; en gang i 25 m pistol (1988) og fem ganger i 10 m luftpistol (1990, 1996, 1997 og 2005). I verdenscupfinalen i 1996 tangerte hun først verdensrekorden med 392, og økte den deretter til 492.7 inkludert finale. Hun vant totalt 90 medaljer i større konkurranser: Olympiske leker, EM og VM, verdenscupstevner, og Middelhavslekene.

## Fotnoter

## Referanser


## Eksterne lenker
*
William Pitt den yngre

**William Pitt den yngre** (1759–1806) var en britisk politiker. Han var statsminister fra 1783 til 1801 og igjen fra 1804 til sin død i 1806. Han kalles «den yngre» for å skille ham fra sin far, William Pitt den eldre, som også var statsminister.

Han var bare 24 år da han ble utnevnt til statsminister, den yngste noen gang i britenes historie. Han levde enslig hele livet, og han drakk, etter legenes råd inntil  en flaske portvin om dagen.

Han er best kjent for å lede England i de store krigene mot Frankrike og Napoleon. Pitt var en fremragende administrator som jobbet for effektivitet og reform, og brakte inn en ny generasjon av femragende administratorer. Han hevet skattene for å betale for den store krigen mot Frankrike og slo ned på radikalisme. For å møte trusselen om irsk støtte til Frankrike, utviklet han Act of Union 1800 og prøvde (men mislyktes) i å få katolsk emansipasjon som en del av unionen. Pitt skapte den "nye Toryism", som gjenopplivet Torypartiet og gjort det mulig å være ved makten det neste kvart århundre.

Pitt den yngres tid som statsminister fant sted i Georg IIIs regjeringstid og ble dominert av den franske revolusjon og  Napoleonskrigene. Pitt blir ofte omtalt som tory, mens hans fremste motstander, Charles James Fox, omtales som whig. Pitt foretrakk imidlertid selv betegnelsen «uavhengig whig», og stilte seg utenfor et tydelig partisystem. Han fikk en sterk stilling overfor underhuset med sine gode politiske evner og sin integritet og uselviske opptreden.

## Referanser




## Eksterne lenker
* 
*
Qeqertarsuup Katersugaasivia

**Qeqertarsuup Katersugaasivia** er et museum i Qeqertarsuaq, som ligger på Diskoøya på vestkysten av Grønland. 

I 1992 ble den gamle «Landfogdboligen» i byen gjort om til museum. Huset er bygd på 1840-tallet, men framstår den dag i dag slik det gjorde etter ombyggingen i 1855. Fra denne tiden og fram til *Nordgrønlands Inspektorat* ble avviklet i 1950 har huset vært brukt av både inspektører og landsfogder. Deretter ble bygningen brukt som legebolig fram til 1980-tallet, og etter noen år som privatbolig ble den omgjort til museum i 1992. 

Museet har utstillinger i begge etasjer i hovedbygningen, og i en sidebygning. Om sommeren er det også utstillinger utendørs. Utstillingene dekker mange områder innen grønlandsk historie og kultur, fra grønlandske juleskikker til fangstkultur og fangstredskaper, kunsthåndverk og den arktiske stasjonens historie. Det er også en utstilling av malerier fra Jacob Danielsen her.
Sør-Rhodesia

**Sør-Rhodesia** (engelsk **Southern Rhodesia**) var en britisk koloni som lå nord for Limpopoelva og Unionen Sør-Afrika. Området ble i 1980 til den selvstendige staten Zimbabwe.

## Historie
Området ble opprinnelig referert til som South Zambezia, og i 1895 begynte man å bruke navnet Rhodesia. Landet ble oppkalt etter Cecil Rhodes, som var en av de viktigste personene i britenes ekspansjon inn i det sydlige Afrika. Han oppnådde blant annet mineralrettigheter i 1888 i avtalene Rudd Concession og Moffat Treaty undertegnet av kong Lobengula over Ndebele.

«Southern» ble brukt fra 1901 til 1964; da Rhodesia ble landets navn frem til overgangsnavnet Zimbabwe-Rhodesia ble introdusert i 1979.

## Se også
* Det britiske imperiet
* Albert Lutuli, berømt sørafrikaner født i Sør-Rhodesia
* British South Africa Company

## Referanser


## Eksterne lenker
*
Geografiske koordinater

:*For bruk av koordinater på Wikipediasider, se .*

**Jordens koordinatsystem** muliggjør at hver eneste posisjon på jorden kan bli spesifisert av tre koordinater av et sfærisk koordinatsystem ordnet i henhold til jordaksen. De tre koordinatene er bredde, lengde og geodetisk høyde.

Jorden er ikke en kule, men en uregelmessig endrende form som ligner en rotasjonsellipsoide (oblat sfæroide); utfordringen er å definere et koordinatsystem som presist kan fastslå et hvert topografisk kjennetegn som et utvetydig sett med tall. For tiden anses den ellipsoiden som defineres av WGS 84 å være den best egnete.

## Gradnett
**Gradnett** er et tenkt rutenett lagt over jordkloden, bygd opp av breddesirkler parallell med ekvator, og lengdesirkler som er storsirkler vinkelrett på ekvator gjennom Jordens poler.

Gradnettet blir brukt til å posisjonsbestemme seg selv (orientering), fartøyet (navigasjon) eller stedet (landmåling). Posisjonen kan oppgis i grader, minutter og desimalsekunder, grader og desimalminutter eller desimalgrader i forhold til ekvator og nullmeridianen, mens UTM og beslektede systemer bruker meter.

## Se også
*UTM-koordinater
*World Geodetic System

## Referanser
Sharyn Hodgson

**Sharyn Hodgson** (født 25. august 1968 i Sydney, New South Wales) er en australsk skuespiller, best kjent for sin rolle som Carly Lucini (født Morris) i den populære TV-serien *[[Home and Away]]* (1988–1991; 1997; 1998; 2000; 2001 og 2002).

## Personlig liv
Hodgson trakk seg tilbake fra rampelyset da hun fødte sitt første barn, og er nå bosatt ved sør-kysten av Australia.

## Referanser


## Eksterne lenker
* 
* Carly Morris ved backtothebay.net (engelsk)
Autumnsong

**«Autumnsong»** er sang av den walisiske rockegruppa Manic Street Preachers og den andre singlen fra albumet «Send Away The Tigers». Sangen ble lansert 23. juli 2007. 

På lik linje med alt *Send Away the Tigers*-relatert materiell er forsidefotoet tatt fra fotoboken *Monika Monster Future First Woman On Mars* av Valerie Philips.

To musikkvideoer ble laget for sangen. Versjonen laget for promotering på tv, laget på oppdrag av plateselskapet, viser ungdommer i forskjellige hverdagslige situasjoner mens tekstutdrag fra sangen glir over skjermen. Den alternative versjonen, laget på oppdrag av bandet selv etter å ha blitt skuffet over plateselskapets versjon, viser jentene på forsidefotoet til albumet *Send Away the Tigers* mens de mimer til sangen.

## Versjoner av singlen

### Ordinær CD-single
#"Autumnsong" – 3:40
#"Red Sleeping Beauty" (McCarthy cover) – 3:14

### Maxi-single
#"Autumnsong" – 3:40
#"The Long Goodbye" – 2.46 (Med Nicky Wire)
#"Morning Comrades" – 3:12
#"1404" – 2.27

### 7" begrenset utgave
#"Autumnsong" – 3:40
#"The Vorticists" – 3:18

### Digital nedlasting
#"Autumnsong" – 3:40
#"La Tristesse Durera (Scream to a Sigh) – Live" – 3:54
#"Autumnsong" (akustisk versjon) – 3:42
Underdogs

«**Underdogs**» er en sang av den walisiske rockegruppa Manic Street Preachers fra deres åttende album, *[[Send Away the Tigers]]*. Singlen ble ikke lansert som en ordinær single, men er heller en takk til fansen for deres årelange støtte. Singlen finnes i 7" vinyl og kan ellers lastes ned digitalt. 7"-versjonen ble laget i et begrenset opplag på 1000 eksemplarer, hvorav alle ble solgt allerede på forhåndbestilling. Dog kan singlen lastes ned gratis på bandets offisielle nettside.

Da sangen ble annonsert utlyste man også en konkurranse som ba fans sende inn bilder, filmer og annet visuelt media man trodde ville passe sangen og dens tema. Den endelig musikkvideoen, laget av klipp fra tidligere videoer av bandet og materiell sendt inn av fans, ble lansert på bandets nettside 12. april 2007. 

## Trivia
* Ved 1:08 hopper sangen direkte fra refrenget til neste vers. Det er ikke kjent om dette er laget ved en feiltakelse eller ikke. Versjonen som kunne lyttes til på Internett da sangen ble annonsert inneholder ikke noe slikt hopp.

## Eksterne lenker
* Offisiell nedlasting
Ammerudveien (Oslo)

Ammerudveien (3-131, 2-300) er hovedgata på Ammerud i bydel Grorud i Oslo. Veien går fra Trondheimsveien, (Riksvei 4), gjennom hele drabantområdet på Ammerud med stigende husnummer til nummer 300 / 131, ved steinbruddet Huken pukk- og asfaltverk, der veien fortsetter i Hukenveien.

Veien går i stor grad i den gamle gårdsveien mellom de tre gårdene, Søndre, Mellom og Nordre Ammerud.

## Knutepunkter og notabiliteter
*  Trondheimsveien,  mot sør
**  under Trondheimsveien
* Veikryss – Kristian Bogneruds vei, mot vest
** T-banens linje , Ammerud stasjon, Ammerudveien 17
** Bydelsadministrasjon, Grorud helsestasjon og sosialkontor, Ammerudveien 22
* Veikryss, Ammerudveien deler seg til blokker ved Ammerudveien 27
* Veikryss, Ammerudveien samles ved legekontoret i Ammerudveien 37
* Veikryss, Ammerudhellinga krysser ved Ammerudveien 34 / 43
* Veikryss, til Ammerudveien 47 (Ammerudhjemmet) og 49, Ammerud skole
**  gangbro ved Ammerudveien 51
* Veikryss, Alundamveien krysser ved Ammerudveien 105, til Alunsjøen mot nord og mot atriumhusene på Ammerud mot sør
* Veikryss til eneboligområde ved Ammerudveien 90
* Fortsetter som Hukenveien til Grorud, ved Huken pukk- og asfaltverk i Ammerudveien 300.

## Referanser


## Litteratur
* Oslo byleksikon

## Eksterne lenker
*
Flakkfjorden

**Flakkfjorden** er en delfjord av Trondheimsfjorden. Den befinner seg mellom Byneset i sør og Rissa i nord. I vest går den over i Korsfjorden, i øst Strindfjorden.

Flakkfjorden krysses av fergesambandet mellom Flakk og Rørvik, som er del av fylkesvei 715. 

## Referanser




## Eksterne lenker
* Flakkfjordfestivalen
Høgtuva

**Høgtuva** er et fjell i Rana kommune i Nordland. Det har en høyde på  meter over havet.

Fjellet er rikt på mineraler, blant annet kvarts, kalifeltspat, albitt, biotitt, amfibol, muskovitt, kloritt, titanitt, flusspat, apatitt, kalkspat, fenakitt, høgtuvaitt, magnetitt og zirkon. 


Fil:Høgtuva A.JPG
Fil:Høgtuva B.JPG


## Referanser
Sentralt venekateter

Et **sentralt venekateter** (**SVK**) er et kateter plassert i en stor vene i halsen, brystet eller lysken. SVK settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker. De mest vanlig brukte venene å legge inn SVK er vena jugularis interna, vena subclavia og vena femoralis, mens et perifert venekateter som regel settes i hendene eller armene. Ved innlegging av SVK brukes som regel Seldingerteknikken.

## Beskrivelse
Avhengig av bruksområde har kateteret mellom ett og fem lumen. Det holdes normalt på plass av en sutur eller agraff og en okklusiv bandasje. Jevnlig gjennomskylling med fysiologisk saltvann og/eller heparinoppløsning holder kateteret åpent og forebygger infeksjon.

## Indikasjoner og bruksområder
Indikasjoner for å bruke SVK omfatter:
*Overvåkning av sentralt venetrykk hos akutt syke pasienter for å kvantifisere væskebalanse
*Parenteral ernæring
*Legemidler som kan forårsake flebitt i perifere vener, som:
**Kalsiumklorid
**Kjemoterapi
**Kaliumklorid
**Amiodaron
**Enkelte antibiotika i store doser
*Behov for intravenøs terapi når perifer venetilgang er umulig
**Blodoverføring
**Legemidler
**Rehydrering

Sentrale venekatetere ligger ofte inne over en lengre tidsperiode, spesielt dersom indikasjonen er langvarig, for eksempel total parenteral ernæring. Ved slike indikasjoner brukes ofte Hickmankateter, perifert innsatt sentralt venekateter eller veneport i stedet for CVK fordi de har lavere infeksjonsrisiko. Aseptisk teknikk er svært viktig når man håndterer sentrale venekatetere, siden de kan fungere som en inngangsport for patogene organismer, og kateteret i seg selv kan bli infisert med organismer som staphylococcus aureus eller coagulase-negative stafylokokker.

## Komplikasjoner
Potensielle komplikasjoner omfatter:
*Pneumothorax
*Infeksjon
*Luftemboli
*Blødning
*Arytmi

## Eksterne lenker
* Stell og bruk av tunnelert og ikke-tunnelert kateter hos voksne (Prosedyre fra Nettverk for kunnskapsbaserte fagprosedyrer)
* Blodprøvetaking fra sentralt venekateter (Prosedyre fra Nettverk for kunnskapsbaserte fagprosedyrer)
Donald (topp)

En **donald** er en topp i det skotske lavlandet som er over 2&nbsp;000 fot over havet, tilsvarende 609,6 meter over havet og har en primærfaktor på minst 30 m (98 fot). Topper med primærfaktor på mellom 15 og 30 m kommer i betraktning dersom de har betydelig topografisk prominens, det vil si avstand til høyere topper.

Navnet kommer fra Percy Donald, som lagde listen over toppene. Listen vedlikeholdes av Scottish Mountaineering Club.

Det er 89 donalds, hvorav mange også er corbetts eller grahams.
Kalsedon

**Kalsedon** er en kryptokrystallinsk og gjennomskinnelig form av kvarts med fibrig tekstur. Fargen er vanligvis grålig, men kan forekomme i fargede varianter som brukes som smykkestein. Noen eksempler på varianter er agat, onyks, krysopras, karneol, sardstein, prasem og heliotrop.

## Omtale i Bibelen
Kalsedon er nevnt i Bibelen, i skildringen av det himmelske Jerusalem i Johannes' åpenbaring 21,19-20:

## Referanser


## Litteratur

*
Nå – eller aldri!

***Nå – eller aldri!*** er et norsk underholdningsprogram og gameshow med Trygve Rønningen som gikk på TV 2 i 1994.

Konseptet i dette todelte studiobaserte programmet var å få vanlig folk til å ta en utfordring, noe som enkelte ganger bestod i å gjøre ting som enten var motbydelig eller skremmende. Det kunne for eksempel bestå av å spise meitemark og biller eller stikke hånda ned i en glassbeholder etter penger samtidig som beholderen også inneholdt store edderkopper. En annen del av programmet besto av at programlederen avslørte diverse trylletriks. 

Programmet hadde et seersnitt på 320 000. 

## Trusler
Rønningen ble møtt med en del kritikk fra magikere og illusjonister etter at det ble kjent at han hadde til hensikt å avsløre kjente trylletriks i programmet. Rønningen skal også ha mottatt enkelte trusler. Noe som førte til han måtte flytte hjemmefra og få politibeskyttelse.

## Referanser


## Eksterne lenker
*Klipp av en episode (YouTube)
Timothy Treadwell

**Timothy Treadwell** (1957–2003) var en amerikansk bjørneentusiast som levde sammen med brunbjørnene i Katmai National Park i Alaska i omtrent 13 år. På slutten av hans 13. sesong i parken i 2003, ble han og hans kjæreste, Amie Huguenard, drept og delvis spist av en grizzlybjørn. 

Filmen *[[Grizzly Man]]* skildrer hans liv. 

## Referanser


## Eksterne lenker
* 
*
Erling Røed Larsen

**Erling Røed Larsen** (født 1968) er en norsk samfunnsøkonom. Han er professorved Oslomet – storbyuniversitetet og forfatter av flere bøker som formidler samfunnsøkonomi. 

## Liv og virke
Røed Larsen er født og oppvokst i Larvik, og har en PhD i samfunnsøkonomi fra University of California, Berkeley.
I 2012 grunnla Røed Larsen forlaget Scriptorium.  Den første utgivelsen på forlaget var Røed Larsens egen bok; *Penger*. Han har publisert et tjuetalls fagartikler i internasjonale tidsskrifter og presenterer jevnlig sin forskning på vitenskapelige konferanser. Han har skrevet over 100 kronikker og kommentarartikler i Aftenposten. Han er opptatt av populærvitenskapelig formidling, og er en aktiv foredragsholder. Fra 2018 var han medlem av Domstolkommisjonen, som leverte sin innstilling *NOU 2020: 11: Den tredje statsmakt — Domstolene i endring* i 2020. Høsten 2018 ble han leder av det nye forskningssenteret Housing Lab, som ble opprettet ved Oslomet – storbyuniversitetet.

### Debattant
I Aftenposten sier han at kø på veiene er «rent sløseri med landets viktigste ressurs: Hoder og hender». Innfører man rushtidsavgift vil «køen forsvinne som dugg for solen i Sahara» og «veipriser vil fungere som andre priser: de vil regulere adgangen til et knapt gode slik at køer unngås».

## Bibliografi

Liste over noen utgivelser.
* Penger, Scriptorium norsk forlag, 2012, ISBN 978-82-99-89590-3
* Finanskrise! Lånefest, boligboble – og dagen derpå, Gyldendal 2009, ISBN 978-82-05-39280-9
* Økonomi på trikken, Gyldendal Akademisk, 2007, ISBN 978-82-05-33920-0
* Alt du vil vite om samfunnsøkonomi, men aldri har våget å spørre om, Gyldendal Akademisk, 2004, ISBN 978-82-05-32918-8

## Referanser


## Eksterne lenker
* 
* Erling Røed Larsens ansatteside på BI 
* Scriptorium norsk forlag
*Hjemmeside
*Housing Lab
Drangedal everk

**Drangedal everk** er et kommunalt eid foretak i Drangedal kommune i Telemark. Selskapet er et rent nett- og produksjonsselskap, med samarbeidsavtale med Fjordkraft om levering av strøm til kundene.

Everket forsyner ca. 3100 kunder, med et samlet forbruk på ca. 50 GWh. Det meste av dette dekkes av everkets egne kraftverk; Nye Suvdøla (2019) og Suvdal (2004), med en samlet årsproduksjon på ca. 50 GWh. Gamle Suvdøla kraftverk (1960) ble tatt ut av drift i 2019.

Drangedal everk distribuerer kraft til abonnenter i Drangedal kommune, Lundereid og Kurdøla i Kragerø kommune, og Fjågesund i Kviteseid kommune.

## Referanser


## Kilder
*Drangedal everk
Santería

**Santería** («de helliges vei/måte»), også kjent som *Regla de Ocha, Regla Lucumí* eller *Lucumí*, er en afrikansk-karibisk religion som utviklet seg på Cuba på slutten av 1800-tallet. Den oppsto midt i en prosess med synkretisme mellom den tradisjonelle jorubareligion i Vest-Afrika, den katolske formen for kristendom og spiritisme. Det er ingen sentral autoritet som har kontroll over santería, og det finnes mye mangfold blant utøvere, som er kjent som *creyentes* («troende»). Variasjonen i praksisen og synet på religionen blant de troende skyldes blant annet den muntlige overføringen og fraværet av en skriftlig tekst. Dessuten er det en grad av hemmelighold som det vanskelig for en utenforstående å få full innsikt trosforestillingene. 

Santería oppsto på Cuba men finnes i beslektede former på  Haiti (*[[voodoo]]*), i Brasil (*[[candomble]]*) og i USA, blant annet i Florida og Los Angeles, særlig blant karibiske innvandrere. De har, i tillegg til mer oppbyggelige ritualer, også innslag av sort magi, slik som å kaste forbannelse over fiender. Det finnes forskjellig former for utøvelse av santería. Å bruke den til egen vinning anses som lite klokt da slike ting sies å vende mot den som kaster forbannelsen ettersom tiden går. De mest ekstreme utøverne av en beslektet religion finner man antagelig blant *[[paleros]]*. 

Den haitianske slektning av santería, voodoo, har vært et yndet tema i amerikanske skrekkfilmer der såkalte zombier (levende døde) er mennesker som har vært utsatt for et spesielt avstraffingsrituale.

## Referanser


## Eksterne lenker
* 
* * «Santeria – afrikanske guder i Havannas gater», *Historisk museum*, UiO
Statens innkrevingssentral

**Statens innkrevingssentral** (**SI**) er en enhet i Skatteetaten med kontor i Mo i Rana.

SI ble etablert den 1. juli 1990 som et forvaltningsorgan underlagt Justisdepartementet. Den 1. januar 2001 ble virksomheten flyttet til Finansdepartementet. Fra 1. januar 2015 ble SI en del av Skatteetaten, og fra 2019 organisert som oppdragssvdelingen i Skatteetatens innkrevingsdivisjon.

Med 65 faste stillinger ble det i 1991 innkrevd 355 millioner kroner. I 2010 ble 3,5 milliarder kroner innkrevd av 365 ansatte.

Oppdragsgiverne er blant annet politiet, domstolene, NRKs lisensavdeling, Vegdirektoratet, Statens lånekasse for utdanning (SLK) og Tolletaten.

Siden 2005 har SI krevd inn inkassokrav fra SLK, hatt et felles saksbehandlersystem for namsmenn og forliksråd, og vært pengeinnkrever for statlige momskrav.

SI er også driftssentral for politiets økonomisystem og namsmannssaksbehandlersystem, SIAN.

## Galleri

Statens innkrevingssentral B.JPG
Statens innkrevingssentral C.JPG


## Referanser


## Eksterne lenker
*
Andrés de Urdaneta

**Andrés de Urdaneta** (1498–1568) var en spansk augustinermunk, sjøkaptein og oppdagelsesreisende. Han er kjent for å ha oppdaget og kartlagt en gunstig kurs over Stillehavet fra Filippinene til Acapulco i Mexico (Ny-Spania). 

## Liv og virke
### Bakgrunn
Baskeren Urdaneta studerte latin og filosofi, og trådte inn på en militær løpebane. 

Under krigene i Italia oppnådde han offisersgraden kaptein. Tilbake i Spania studerte han astronomi og matematikk, og så ble han med på García Jofre de Loaísas mislykkede ekspedisjon i 1525 til Krydderøyene.

Urdaneta var en av ekspedisjonens få overlevende som faktisk nådde Krydderøyene. Der ble han tatt til fange av portugiserne, men klarte etter hvert å komme seg tilbake til Europa i 1528 ved det som skulle bli kalt historiens annen jordomseiling. Han ble ikke særlig vel mottatt av kong Karl I av Spania. 

### Augustiner
Senere dro han til Ny Spania og trådte inn i augustinerordenen der. 

Da de spanske herskere utstyrte en ekspedisjon til Filippinene, ble i 1559 broder Andrés de Urdaneta utpekt til kommandant. Urdaneta gikk med på å være med, men ikke på å være ekspedisjonens leder. Det ble i stedet don Miguel López de Legazpi, og ekspedisjonen seilte med skipene *Capitana* (med Legazpi og Urdaneta), *San Pablo*, *San Pedro*, *San Juan* og *San Lucas*, den 21. november 1564.

Etter å ha tilbragt noe tid på øyene bestemte Legazpi seg for å bli igjen der, og sendte Urdaneta tilbake med det oppdrag å finne en god kurs over Stillehavet fra øst mot vest, og for å hente forsterkninger. Urdaneta dro avsted fra San Miguel på øya Cebu den 1. juni 1565, og måtte så langt som til den 36. nordlige breddegrad for å finne gunstige vinder. Med Urdaneta i kommandoen ankom de Acapulco den 8. oktober 1565. De hadde tilbakelagt 20&nbsp;000 km på 130 dager.   

Fra Mexico dro Urdaneta til Europa for å avlegge rapport om sjøreisen, og returnerte så til Ny Spania i den hensikt å seile over til Filippinene på nytt. Men hans venner fikk han fra det. 

Han døde i Mexico by i 1568.

## Referanser


## Litteratur
*McDougall, Walter (1993). *Let the Sea Make a Noise: Four Hundred Years of Cataclysm, Conquest, War and Folly in the North Pacific.* New York: Avon Books.